|  |  |  |
| --- | --- | --- |
| **ministerul economiei**  **al republicii moldova** |  | **Министерство экономики**  **Республики Молдова** |
|  |  |  |

##### ordin

Приказ

### nr. 50 din “ 12 ” 04 2017

mun. Chișinău

Cu privire la extinderea domeniului de desemnare pentru efectuarea verificării metrologice a mijloacelor de măsurare utilizate în domeniul de interes public

În temeiul art. 5, alin. (3), lit. l) al Legii metrologiei nr. 19 din 04 martie 2016 (Monitorul Oficial al Republicii Moldova, 2016, nr. 100-105, art. 190), în conformitate cu prevederile pct. 6 al Regulamentului general de metrologie legală RGML 01:2016 „Desemnarea în cadrul Sistemului Naţional de Metrologie”, aprobat prin Ordinul Ministerului Economiei nr. 240 din 28 decembrie 2016 (Monitorul Oficial al Republicii Moldova, 2017, nr. 92-102, art. 623), cu recomandările membrilor Consiliului Naţional de Metrologie (Proces verbal nr. 2 din 05 aprilie 2017

**ORDON:**

1. Se extinde domeniul de desemnare al laboratorului de verificări metrologice al Î.S. „Centrul de Metrologie Aplicată şi Certificare”- locația Ceadîr-Lunga, pentru efectuarea verificării metrologice a contoarelor de gaz cu pereți deformabili, sterilizatoarelor cu aer și cu abur, termostatelor și camerelor climaterice, cuptoarelor de calcinare.
2. Anexa la Certificatul de desemnare nr. SNM MD 017/017:2015 din 2 februarie 2015, aprobată prin Ordinul Ministerului Economiei nr. 160 din 01 august 2016 se expune în redacție nouă (conform Anexei).
3. Direcţia dezvoltarea infrastructurii calităţii din cadrul Ministerului Economiei:

* să actualizeze Lista entităților desemnate pentru verificarea metrologică a mijloacelor de măsurare legale, plasată pe pagina web a Ministerului Economiei;
* să transmită prezentul Ordin Institutului Naţional de Metrologie pentru plasarea pe pagina web şi publicare în revista “Metrologie”.

1. Controlul executării prezentului ordin se pune în sarcina Dlui Vitalie IURCU, viceministru.

**Viceprim – ministru,**

**ministru Octavian CALMÎC**